אל תגידו לא ידענו: יוני 2017
557 - צה"ל החרים מלט ומיכלית מים
ביום חמישי, 15.6.17, חיילי צה"ל החרימו מיכלית מים ושלושה טון מלט לכפר הפלסטיני דיראת (צפונית מזרחית לכרמיל שבדרום הר חברון).
556 - תיקון טעות
מסתבר שטעיתי בדיווח על הילד בשאר עבד גזאל מבית פוריק. הוא לא הוכה ולא שפכו עליו פלסטיק מותך. מצטער על הטעות!
פורסם על ידי Amos Gvirtz - עמוס גבירץ ב- 7:25 אין תגובות:
556 - הריסת בתי בדואים גם בזמן הרמדאן
פעם היה מקובל שבזמן הרמדאן עושים "הפסקת אש" בהריסות בתי בדואים בנגב. בשנים האחרונות ראינו שאל עראקיב היתה מחוץ ל"הפסקת האש". ואכן ביום רביעי, 14.6.17, הרסו שוב את אל עראקיב. הם הוסיפו והרסו בסואוין, דרומית לכביש 25, שני דירי צאן, ובוואדי אל נעם הרסו מחסן וריצפת בית אותו הרסה המשפחה בעצמה. לפני כן, ב-1.6.17 הרסו בחשם זנה, דרומית לכביש 25, בוסתן וערימת עצים, ובלקיה הרסו בית.
פורסם על ידי Amos Gvirtz - עמוס גבירץ ב- 23:52 אין תגובות:
556 - מתנחלים חטפו ופצעו ילד פלסטיני
ביום רביעי, 14.6.17, בשאר עבד גזאל (ילד אילם בן שמונה), מהכפר הפלסטיני בית פוריק, נעלם אחרי ההלוויה של אביו. הוא נמצא אזוק לעמוד ליד שער ההתנחלות איתמר, עם כוויות על גופו. מתנחלים הכוהו ושפכו עליו פלסטיק מותך. הילד נלקח לבית חולים.
פורסם על ידי Amos Gvirtz - עמוס גבירץ ב- 23:51 אין תגובות:
555 - מתנחל חיבל ברכוש של פלסטיני
ביום חמישי בלילה (1.6.17) מתנחל, כנראה, מהמאחז אום זוקא, שבצפון בקעת הירדן הכבושה, חיבל בעשר חביות מים וקרע את יריעות המחסה לכבשים של משפחת רועים פלסטינית היושבת מערבית לשמורת הטבע אום זוקא. המתנחל נמלט מהמקום.
554 - הצבא הרס את מחנה הצומוד בסארורה
משנות השמונים סבלו הפלסטינים מסארורה שבדרום הר חברון מתקיפות של מתנחלים ממעון ומחוות מעון. ב-1997 עזבו אחרוני התושבים את סארורה כתוצאה מתקיפות המתנחלים מחוות מעון הישנה. על חלק מאדמותיהם השתלטו מתנחלים ממעון וחוות מעון. את השאר הם המשיכו לעבד.
ב-19.5.17 פעילי אי-אלימות פלסטינים, ישראלים ומחו"ל הקימו את מחנה הצומוד בסארורה, במטרה לישב מחדש את הכפר בתושביו המקוריים. צה"ל החרים רכוש והרס את המחנה שלוש פעמים בתאריכים 20.5 ב-25.5 וב-29.5.